د سري لنکا د ترهگرۍ تور په نېشنل توحید جماعت باندې لگول شوی 
په ترهگرۍ تورنه ډله نېشنل توحید جماعت په سیمه ایزه یا نړیواله کچه کومه پیژندگلو نه لري او د ترهگرۍ د پېښو د څارونکو لپاره ناشنه ډله گڼل کیږي. د سري لنکا په پایتخت کولمبو او نورو ځایونو کې په شوو شپږو حملو کې ٢٩٠ کسان وژل شوې دي او د ٥٠٠ پورې نور ژوبل دي
د سري لنکا چارواکو د عیسویانو د اختر یا ایسټر په ورځ د ترهگرۍ د بریدونو تور په تندروه ډلې نېشنل توحید جماعت باندې لگولی او وايي برید کونکي ټول د سري لنکا اوسیدونکي وو. د سري لنکا د صحت وزیر راجیتا سنراتنی خبریالانو ته ویلي د یادې ډلې سره د بهرنیو ترهگرو مرسته وه. نوموړي د بهرنیو ترهگرو یا ډلو نومونه نه دي اخیستي. خو وايي د یوې نړیوالې ترهګرې شبکې د مرستې پرته دا بریدونه ناشوني دي. هغه وړاندې وویل: "یواځې دا خبره نه ده ځکه مونږ د هر څه په اړه معلومات ترلاسه کړي دي. په ګڼ شمېر کسان له پېښې سره په تړاو نیول شوي دي. امنیتي ځواکونه وايي چې ټول ځان وژونکي برید کونکي وو. د دوی د روزنې ځایونه هم وپېژندل شول او مونږ پرې بریدونه ترسره کړل." په ترهگرۍ تورنه ډله نېشنل توحید جماعت په سیمه ایزه یا نړیواله کچه کومه پیژندگلو نه لري او د ترهگرۍ د پېښو د څارونکو لپاره ناشنه ډله گڼل کیږي. د سري لنکا په پایتخت کولمبو او نورو ځایونو کې په شوو شپږو حملو کې ٢٩٠ کسان وژل شوې دي او د ٥٠٠ پورې نور ژوبل دي. په وژل شو کې ٣٠ کسان د امریکا، برطانیه، پرتگال، هند، چین او جاپان اوسیدونکي وو. اسوسیټېډ پریس راپور ورکړی چې له چاودنو سره په تړاو تر اوسه پورې ۲۴ مشکوک کسان نیول شوي دي. د راپورونو ترمخه په سري لنکا کې د چاؤدنو او بريدونو وروسته کرفیو لگول شوې ده چې د نهې، سه شنبې، په سحر څلور بجې به ختمیېږي. د اتوار په سهار د سري لنکا په درې ښارونو کې په درې هوټلونو او درې کليساؤ باندې بریدونه شوي وو. د امریکا صدر ډانلډ ټرمپ د سري لنکا د بریدونو په عکس العمل کې په خپل ټویټر لیکلي چې امریکا هر قسمه امداد ته تیاره ده. صدر ټرمپ زیاته کړې: "د سري لنکا په کلیساؤ او هوټلونو د دې ناوړه بریدونو په ترڅ کې د امریکا اولس د سري لنکا خلقو سره ولاړ دې او د زړه له کومي غمجن دی". د پاکستان خارجه وزارت هم په سري لنکا کې شوې دا بریدونه غندلي. د خارجه وزارت ویاند محمد فیصل په خپل یو بیان کې ویلي د پاکستان دولت او اولس د ایسټر په موقع دې بریدونو وروستو له سري لنکا سره ولاړ دې. افغان ولسمشر محمد اشرف غني هم یو بیان جاري کړی او په هغه کې یې د سري لنکا ریاست او خلکو سره غمشریکي ښودلې ده. د کاټولیک عیسوي مذهب روحاني مشر پوپ فرانسس په دې بریدونو خپل خپګان څرګند او يو شمېر نورو نړيوالو مشرانو هم دغه بريدونه غندلي دي.